b'\n_START_ARTICLE_\nAtlanta\n_START_SECTION_\nMaantiede ja kaupunkikuva\n_START_PARAGRAPH_\nAtlanta sijaitsee Blue Ridge -vuorten juurella, Chattahoocheejoen kaakkoispuolella. Kaupunki siajitsee noin 320 metrin korkeudessa ja on siten selv\xc3\xa4sti korkeammalla kuin suurin osa etel\xc3\xa4isist\xc3\xa4 ja it\xc3\xa4isist\xc3\xa4 kaupungeista._NEWLINE_Atlanta kuuluu K\xc3\xb6ppenin ilmastoluokituksessa luokkaan Cfa, kostea subtrooppinen ilmasto. Sille on tyypillist\xc3\xa4 korkeat l\xc3\xa4mp\xc3\xb6tilat ja tasaisesti jakautuneet sateet ymp\xc3\xa4ri vuoden. keskim\xc3\xa4\xc3\xa4r\xc3\xa4inenp\xc3\xa4iv\xc3\xa4n ylin l\xc3\xa4mp\xc3\xb6tila on yli 30 astetta kes\xc3\xa4kuusta elokuuhun._NEWLINE_Atlantan keskustan asukastiheys on jonkun verran pienempi kuin monissa suurissa mutta vanhemmissa yhdysvaltalaisissa kaupungeissa, kuten Chicagossa, Bostonissa ja New Yorkissa. Five Points on Atlantan ydinkeskusta, jossa on korkeimmat ja tiheimmin rakennetut rakennukset._NEWLINE_Downtownin pohjoispuolella on Midtown Atlanta, jossa on my\xc3\xb6s korkeita toimisto- ja hotellirakennuksia. Siell\xc3\xa4 on my\xc3\xb6s 1900-luvulla kehittynyt Ansley Parkin asutusalue. Midtownin pohjoispuolella on viel\xc3\xa4 Buckhead. Downtownin it\xc3\xa4puolella on Atlantan ensimm\xc3\xa4inen suunniteltu esikaupunkialue Inman Park ja historiallinen Virginia\xe2\x80\x93Highland. Keskustan etel\xc3\xa4puolen alueeseen kuuluu puolestaan Atlantan kansainv\xc3\xa4linen lentoasema, joka on matkustajam\xc3\xa4\xc3\xa4r\xc3\xa4lt\xc3\xa4\xc3\xa4n maailman vilkkain. Atlantan l\xc3\xa4nsiosassa ovat muun muassa mustille 1920-luvulle rakennettu Washington Park.\n_START_SECTION_\nHistoria\n_START_PARAGRAPH_\nAtlantan sijaintia m\xc3\xa4\xc3\xa4rittiv\xc3\xa4t rautateiden reitit: se on rakennettu Appalakkien etel\xc3\xa4k\xc3\xa4rkeen paikkaan jonka kautta kulki liikenne Atlantin rannikolta l\xc3\xa4nteen. Kaupungista pohjoiseen rakennettiin rata Tennesseen Chattanoogaan. Kaupunki tunnettiin nimell\xc3\xa4 Terminus (p\xc3\xa4\xc3\xa4teasema) ja Marthasville vuoteen 1847. Nimi "Atlanta" tuli rautateist\xc3\xa4: Western and Atlantic Railroad.  _NEWLINE_Atlanta tuhoutui pahoin Yhdysvaltain sis\xc3\xa4llissodassa, mutta nousi ennalleen. T\xc3\xa4st\xc3\xa4 syyst\xc3\xa4 kaupungin symboli on feeniks-lintu. _NEWLINE_Atlanta oli keskeinen paikka 1960-luvun kansalaisoikeusliikkeess\xc3\xa4, se oli Martin Luther King, Jr.:n kotikaupunki._NEWLINE_Atlantassa pidettiin vuoden 1996 kes\xc3\xa4olympialaiset.\n_START_SECTION_\nTalous ja liikenne\n_START_PARAGRAPH_\nAtlanta on Yhdysvaltain kaakkoisosien taloudellinen keskus, ja siell\xc3\xa4 on monien kansainv\xc3\xa4listen suuryritysten p\xc3\xa4\xc3\xa4maja. Atlantalaisiin yrityksiin kuuluvat The Coca-Cola Company, CNN, UPS, Georgia-Pacific, The Home Depot ja Delta Air Lines._NEWLINE_Atlantan talouteen vaikuttuvat merkitt\xc3\xa4visti my\xc3\xb6s liittovaltion virastot, liikenne, matkailu, ja konferenssiala. Atlantan metropolialueella on Washingtonin j\xc3\xa4lkeen toiseksi eniten liittovaltion virastoja, muun muassa Centers for Disease Control and Preventionin p\xc3\xa4\xc3\xa4maja. Atlanta on Yhdysvaltain suurimpia konferenssikaupunkeja._NEWLINE_Atlanta on merkitt\xc3\xa4v\xc3\xa4 liikenteen solmukohta. Kaupungin lentokentt\xc3\xa4 on matkustajam\xc3\xa4\xc3\xa4r\xc3\xa4lt\xc3\xa4\xc3\xa4n maailman suurin.\n_START_SECTION_\nKulttuuri\n_START_PARAGRAPH_\nAtlantassa on monipuolinen kulttuuritarjonta, museoista, esitt\xc3\xa4v\xc3\xa4\xc3\xa4n taiteeseen. Atlanta Ballet on Yhdysvaltain vanhin tanssiryhm\xc3\xa4. Vuonna 1945 perustettu Atlantan sinfoniaorkesteri soittaa yli 200 konserttia vuosittain. Se on levytt\xc3\xa4nyt toistasataa albumia ja saanut 23 Grammy-palkintoa._NEWLINE_Atlantan oikeustalo on tullut tunnetuksi koirapatsaastaan ja Matlock-televisiosarjasta. Atlanta oli yhten\xc3\xa4 tapahtumapaikkana my\xc3\xb6s Tuulen viem\xc3\xa4\xc3\xa4 -elokuvassa._NEWLINE_Atlantasta on noussut 2010-luvulla lukuisia hiphop-artisteja maailman huipulle.\n_START_SECTION_\nUrheilu\n_START_PARAGRAPH_\nAtlantan merkitt\xc3\xa4vimm\xc3\xa4t urheilujoukkueet ovat amerikkalaisen jalkapallon Atlanta Falcons, koripallon Atlanta Hawks ja baseballin Atlanta Braves. Atlantassa oli my\xc3\xb6s j\xc3\xa4\xc3\xa4kiekon NHL-liigassa joukkue Atlanta Thrashers, mutta se muutti Kanadan Winnipegiin vuonna 2011.'